דיקסי קרטר

דיקסי וירג'יניה קרטר (באנגלית: Dixie Virginia Carter; 25 במאי 1939 – 10 באפריל 2010) הייתה שחקנית קולנוע, תיאטרון וטלוויזיה אמריקאית. היא כיכבה בסדרה "Designing Women" (1986-93) בתפקיד ג'וליה שוגרבייקר, וגילמה את רנדי קינג בסדרת הדרמה "חוקים שבלב" (1999-2002). ב-2007, היא הייתה מועמדת לפרס אמי עבור תפקידה בסדרה "עקרות בית נואשות" (2006-07), בה שיחקה את גלוריה הודג'.

 ביוגרפיה 
דיקסי וירג'יניה קרטר נולדה ב-25 במאי 1939 לאסתר וירג'יניה (לבית הילסמן) ולאלברד לירוי קרטר, במקלמורסוויל  שבטנסי. קרטר בילה את ילדותה בממפיס. לתואר ראשון למדה באוניברסיטת ממפיס ובמכללת רודס.

ב-1959, קרטר התחרתה בתחרות היופי מיס טנסי, והגיעה למקום שני. קרטר זכתה בתחרות היופי מיס וולנטיר באוניברסיטת טנסי באותה שנה.

 קריירה 
ב-1960, קרטר הופיעה לראשונה בהפקה מקומית של המחזה "הקרוסלה". היא עברה לניו-יורק ב-1963, וזכתה בתפקיד בהפקה של מחזה של שייקספיר, "אגדת חורף".

החל מ-1967, היא לקחה הפסקה של שמונה שנים ממשחק כדי להתמקד בגידול שתי בנותיה. ב-1974 פרצה לעולם אופרות הסבון כשהחליפה שחקנית שיצאה לחופשת לידה בסדרה הפופולרית " One Life to Live", ואז לוהקה לתפקיד קבוע בסדרה The Edge of Night", שם נשארה שנתיים. תפקיד זה הוביל לתפקידי פריים טיים, וקרטר העתיקה מגוריה ללוס אנג'לס. ב-1976 זכתה בפרס "עולם התיאטרון".

תפקידים אלו סללו את דרכה של קרטר אל הדמות והסדרה הידועות ביותר שלה - ג'וליה שוגרבייקר בתוכנית "Designing Women". המפיקה לינדה בלאדוורת תומסון, שעבדה עם קרטר קודם לכן, עדיין לא ידעה מה יהיה תוכן הסדרה כשהיא הגתה אותה, היא רק ידעה שהיא רוצה לייצר סדרה סביב קרטר וחברותיה לסדרה - דלתה בורק, אנני פוטס, וג'ין סמארט. האל הולברוק, בן זוגה האמיתי של קרטר, גם הופיע בתוכנית בתפקיד חוזר, ושתי בנותיה הופיעו בתפקיד אורח ב-1989. התוכנית רצה משנת 1986 ועד 1993.

קרטר הופיעה במספר הפקות ברודוויי, כולל ב-1997, אז כיכבה בתפקיד מריה קאלאס בהפקת הברודוויי "כיתת אמן". היא שיחקה את התפקיד מינואר עד יוני. את התפקיד גילמו לפני כן זואי קולדוול ופטי לופון.

בשנים 1999–2000, קרטר דיבבה מספר סרטים. מ-1999 עד 2002, היא גילמה את רנדי קינג בדרמה המשפטית "חוקים שבלב" ברשת CBS, לצדם של קת'לין קווינלן וטוני דנזה. בשנת 2004, הופיעה בתפקיד אורח ב-"חוק וסדר: מדור מיוחד".

לאחר מספר שנים בהן התפקידים הפסיקו לזרום, קרטר חוותה פופולריות מחודשת ב-2006 כאשר לוהקה לתפקיד חותנתה רוקחת המזימות של ברי ואן דה קאמפ בסדרה "עקרות בית נואשות". יוצר הסדרה מארק צ'רי התחיל דרכו בהוליווד בתור העוזר של קרטר על הסט של "נשים מעצבות". תפקיד זה הביא לה את המועמדות היחידה שלה לפרס אמי.

סרטה האחרון היה "That Evening Sun,", אותו צילמה עם בעלה, האל הולברוק, במזרח טנסי בקיץ 2008. בכורת הסרת הייתה בפסטיבל הסרטים South by Southwest, בו זכה בפרס חבר השופטים.

 חיים אישיים 
ימין|ממוזער|200x200 פיקסלים|Hal Holbrook and Dixie Carter at the 41st Emmy Awards, 1990
ב-1967, קרטר נישאה לאיש העסקים ארתור קרטר (אין קשר משפחתי). נולדו להם שתי בנות, מרי דיקסי וג'ינה. קרטר עזבה את עבודת המשחק במשך שמונה שנים כדי להתמקד בגידול בנותיה, יחד עם שלושת ילדיו של ארתור מנישואים קודמים.

היא התגרשה מארתור קרטר ב-1977, ונישאה באותה שנה לשחקן ג'ורג' הרן. הנישואים ארכו שנתיים. במאי 1984 היא נישאה בשלישית לשחקן האל הולברוק.

ב-1996, קרטר פרסמה אוטוביוגרפיה בשם "Trying to Get to Heaven", בה דיברה בין היתר, על הלחץ הגדול בתחום הטלוויזיה להישאר צעירה, ותיארה את הניתוחים והאמצעים האחרים שנקטה בהם למטרות אנטי-אייג'ינג.

 דעותיה הפוליטיות 
קרטר הייתה רשומה כרפובליקנית, ותיארה את הדעות הפוליטיות שלה כליברטריאנים. היא רואיינה על ידי ביל אוריילי, יחד עם פט בון, בוועידה הרפובליקנית הלאומית של שנת 2000. למרות שדמותה ב"נשים מעצבות", ג'וליה שוגרבייקר, הייתה ידועה בשל עמדותיה הליברליות ומונולוגים נוקבים, קרטר עצמה לא הסכימה עם רבות מדעותיה של שוגרבייקר, והגיעה להסכמה עם המפיקים, שעל כל מונולוג שלה שהיא חולקת עליו, תינתן לג'וליה הזדמנות לשיר שיר בפרק עתידי. קרטר פעם תיארה את עצמה בצחוק בתור "הרפובליקנית היחידה בעולם הבידור". קרטר הייתה גם תומכת נלהבת של הקהילה הגאה.

 מותה ומורשתה 
קרטר נפטרה מסיבוכי סרטן רירית הרחם ב-10 באפריל 2010, ביוסטון שבטקסס. היא השאירה אחריה את בעלה הולברוק, וכן את בנותיה מנישואיה הראשונים: Ginna קרטר ומרי דיקסי קרטר (ברוקלין), וכן אחות, מלבה הלן הית', וילדיה. בהלווייתה, שנערכה ב-15 באפריל 2010, השתתפו "הנשים המעצבות" דלתה ברק, אנני פוטס וג'ין סמארט. דיקסי קרטר קבורה בעיר הולדתה, מקלמורסוויל, בטנסי.

מרכז דיקסי קרטר לאמנויות הבמה והעשרה אקדמית (הנקרא באופן לא רשמי בשם "הדיקסי") בהנטינגטון, טנסי, נקרא על שמה.

 פילמוגרפיה 
 סרטים 
 Year Title Role Notes1983Going Berserkאנג'לה1999The Big Dayקרול2000The Life and Adventures of Santa Clausנסיליהדיבוב2009שמש ערבאלן מיצ'האם

 טלוויזיה 
 Year Title Role Notes1974–76The Edge of NightD.A. Olivia Brandeis HendersonTV series1977The Andros TargetsRita"The Killing of a Porno Queen"1977The DoctorsDr. Linda ElliottRegular role1977–78On Our OwnApril BaxterMain role1979Out of the BlueMarion RichardsMain role1980OHMSNora WingTV film1981The Killing of Randy WebsterBillie WebsterTV film1982Cassie & Co.Evelyn Weller"The Golden Silence"1982Bret MaverickHallie McCulloch"Hallie"1982Best of the WestMae Markham"The Pretty Prisoner"1982Quincy, M.E.Dr. Alicia Ranier"The Face of Fear"1982The Greatest American HeroSamantha O'Neill"Lilacs, Mr. Maxwell"1982Lou GrantJessica Lindner"Suspect"1982–83Filthy RichCarlotta BeckMain role1984–85Diff'rent StrokesMaggie McKinneyRegular role1986–93Designing Womenג'וליהתפקיד ראשי1994A Perry Mason Mystery: The Case of the Lethal Lifestyleלואיז ארצ'רסרט טלוויזיה1994Gambler V: Playing for Keepsלילי האנגרטיסרט טלוויזיה1994Christyג'וליה הדלסטוןפרק: "The Sweetest Gift"1995Dazzleליידיסרט טלוויזיה1995Diagnosis: Murderפטרישיהפרק: "Murder in the Courthouse"1996Gone in the Nightאןסרט טלוויזיה1997Fired Upריטהפרקים: "Honey, I Shrunk the Turkey", "The Mother of All Gwens"1999–2000Ladies Manפיטצ'סRecurring role1999–2002חוקים שבלברנדי קינג3 עונות; תפקיד ראשי2003Comfort and Joyפרדריקהסרט טלוויזיה2004חוק וסדר: מדור מיוחדדניס ברוקמורטוןפרק: "Home"2005הופ ופיית'ג'ויספרק: "A Room of One's Own"2006–07עקרות בית נואשותגלוריה הודג'Recurring role2008Our First ChristmasEvie Baerסרט טלוויזיה

 פרסים ומועמדויות 
 שנה פרס קטגוריה שם היצירה תוצאה1976 Theatre World Award Outstanding ActressJesse and the Bandit Queenזכייה1979 Drama Desk Award Drama Desk Award for Outstanding Actress in a PlayFathers and Sonsמועמדות1989 Los Angeles Women in Film Festival Excellence in TV Episodic ComedyDesigning Womenזכייה2007 Emmy Awards Outstanding Guest Actress in a Comedy SeriesDesperate Housewivesמועמדות2009 SXSW Film Festival Best Ensemble CastThat Evening Sunזכייה

 קישורים חיצוניים 





הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בוגרות מכללת רודס
קטגוריה:בוגרי מכללת רודס
קטגוריה:בוגרי אוניברסיטת ממפיס
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:מדבבות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:אמריקאיות שנולדו ב-1939
קטגוריה:אמריקאים שנולדו ב-1939
קטגוריה:אמריקאיות שנפטרו ב-2010
קטגוריה:אמריקאים שנפטרו ב-2010